Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: a 3/2001. (I. 24.) OM rendelethez
Paragraph Index: 34

6. Az ismeretek ellenőrzési rendszere 6.1. Az ismeretek ellenőrzési rendszere a tantervben előírt — részben egymásra épülő, részben egymástól független — vizsgák letételéből, évközi dolgozat elkésztéséből, szakdolgozat elkészítéséből és megvédéséből, valamint záróvizsgából tevődik össze. Az 5.1. pontban meghatározott alapozó tárgyak tanulmányi területen 4 vizsga letétele kötelező. (A biostatisztika matematikai alapjai tárgyból vizsga letétele kötelező. További, a hallgató választása szerinti három tárgyból kell vizsgát tenni.) Az 5.2. pontban meghatározott alapozó tárgyak tanulmányi területen öt vizsga letétele kötelező. Az 5.3. pontban meghatározott szakirányú tárgyak tanulmányi területen a Többváltozós vizsgálatok az epidemiológiában tárgyból és — a hallgató választása szerint — hat egyéb tárgyból vizsga letétele kötelező. 6.2. Évközi dolgozat, melyet az epidemiológia témaköréből az első évfolyam II. félévében kell elkészíteni. A hallgató az alapozó tárgyak ismeretanyagának elsajátítása után, a hallgatót beiskolázó intézmény vezetőjével egyeztetett, munkahelyi feladatai szempontjából kiemelt fontosságú témát feldolgozva ír meg. A dolgozat elkészítésével a hallgatónak bizonyítani kell, hogy képes epidemiológiai adatforrásokat felhasználni, szakszerűen elemezni, értékelni, kutatási eredményeit megfelelő formában közölni. Az évközi dolgozat kreditértéke: 2 kredit. 2001/8. szám 6.3. Szakdolgozat Az alapozó, szakirányú és specializációt elősegítő tárgyak hallgatása után, eredeti adatok felhasználásával készített, a hallgató munkaköre szempontjából releváns, epidemiológiai tárgyú dolgozat, mely bizonyítja a hallgató tárgyi ismereteit és szintetizáló készségét, vizsgálat tervezésben, adatgyűjtésben, feldolgozásban, értelmezésben és közlésben megszerzett jártasságát. A megvédett szakdolgozat kreditértéke: 8 kredit. 6.4. Záróvizsga 6.4.1. A záróvizsgára bocsátás feltétele: — az előírt tanulmányi kötelezettség teljesítése, legalább 120 kredit megszerzése; — a szakdolgozat elkészítése és eredményes megvédése. 6.4.2. A záróvizsga részei: — a szakdolgozat szóbeli megvédése, — az írásbeli vizsga az epidemiológia tárgyköreiből, — komplex szóbeli vizsga az epidemiológia tárgyköreiből. 6.4.3. A záróvizsga eredménye A záróvizsga eredményét a szakdolgozat védésekor kapott, valamint az írásbeli és komplex szóbeli vizsga érdemjegyeinek egyszerű számtani átlaga adja.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes